آوروپا بیرلیگی ناظیری عمر چلیک آمریکا باشدا اولماقلا اولوسلار آراسی توپلوم ترور تشکیلاتی پ.کا.کا-نین سوریه ده کی قولو اولان ی.پ.گ-یه وئردیک‌لری آغیر سلاح‌لاری موخالیفته وئرسیدیلر داعش پروبلئمی‌نین  ایندییه‌ده‌ک حلینی تاپاجاغینی سؤیله‌دی.
لهستان-ا سفری زامانی ژورنالیست‌لره آچیقلاما وئرن عمر چلیک دئدی کی، آمریکا باشدا اولماقلا اولوسلار آراسی توپلوم پ.ی.د/ی.پ.گ-نی سوریه-ده کی یئگانه "قورودا اولان قوشون" کیمی قبول ائتدی سلاح دستکی وئرمه‌سی ترورلا موباریزه‌ده ان اؤنم‌لی پروبلئم‌لردن بیری‌دیر. اونلار بو دستکی موخالیفته وئرسیدی نه داعش پروبلئمی قالاردی نه ده ترور تشکیلاتی ایله امکداش‌لیق ائتمک مجبوریتینده قالاردی‌لار.
چلیک کئچن هفته سونوندا باش ناظیر بینالی ییلدیریمین آلمانیانین مونیخ شهرینده بیر آرایا گلدیگی، هفته سونو دا پایتاخت آنکارادا موذاکیره‌لر کئچیرجگی گؤزلنیلن عراق کورد بولگه‌سل ایداره‌نین رهبری مسعود بارزانی‌دن تورکیه‌نین گؤزلنتی‌لرینی ده دیله گتیردی.
" بیرینجیسی سینجارین ایکینجی قندیل داغی اولماسینا گؤز یومماریق، بونا ایجازه وئرمریک. بو باره‌ده دوست‌لاریمیزدان حساسیت گؤزله یریک" دئین ناظیر چلیک وورغولادی کی، ایکینجی‌سی پ.کا.کا اؤزونو لائیک بیر قروپ کیمی گؤستریر. اورتا دوغو بؤلگه‌سینده کی خریستیان قروپ‌لارین حامی سی کیمی داورانیر. بونونلا دا غربده اؤزونو یاخشی گؤسترمه‌یه جهد ائدیر. بونون قارشی‌سی آلینما‌لی‌دیر.
تورکیه‌نین پ.ی.د/ی.پ.گ ایله علاقه‌لرینه دایر فرق‌لی ایفاده‌لر دیله گتیریلدیگینی دئین عمر چلیک بیلدیردی کی، مثال کئچمیشده پ.ی.د-نین لیدئری صالح مسلم-ین آنکارایا دعوت ائدیله‌رک گؤرولوشدوگو خاطیرلادیلیر. بیز اصلینده داها اول اونونلا گؤروشوموزده پ.ی.د-نین معین بیر نقطه‌ده دایانماسی اوچون دوشونجه‌لریمیزی دیله گتیردیک. بو دا بیزیم سوریه-ده هر هانسی کورد حرکتینه قارشی غرضلی فیکریمیزین اولمادیغینی گؤستریر. لاکین اوندان سونرا پ.ی.د اؤز طرفی‌نین سئچیمینی ائدیب پ.ک.ک ایله علاقه‌لرینی گوجلندیردی و تورکیه-نی تهدید ائدن آددیم‌لار آتماغا باشلادی. آنجاق تورکیه بونا ایجازه وئره بیلمز.
آوروپا بیرلیگی ناظیری عمر چلیک آوروپانین ترور تشکیلات‌لاری موضوعسون‌داکی ایکی یوزلو سیاستینه دایر ایسه دئدی کی، تورکیه داعش-ین هوجوم‌لارینا معروض قالدیغی زامان آوروپا قوروم‌لاری بینا‌لاری‌نین اوزرینه آسدیغی تورکیه بایراغی ایله دایانیشما گؤستریر، آنجاق داها قان‌لی ترور حادثه لری حیاتا کئچیرمه‌سینه باخمایا‌راق هئچ بیر پ.کا.کا هوجوموندا بو دایانیشما اورتایا قویمور. بو وضعیت قارشی‌سیندا بئله بیر نتیجه چیخیر: آوروپایا ضرر وئرن ترور تشکیلاتی‌دیر، وئرمه‌ین ایسه دئییل‌دیر.
